Til juni begynder retssagen mod den nu 37-årige mand, der er sigtet for drabet på Mia Skadhauge Stevn. Det bekræfter den 37-åriges forsvarer, Mette Grith Stage, overfor TV2 Nord. Der er forhåndsberammet otte dage til sagen, og den første retsdag er fastlagt til 7. juni. Den sidste retsdag er programsat 29. juni, hvis retten vurderer, at alle dagene skal tages i brug. Nægter sig skyldig Mette Grith Stage oplyser, at det bliver en nævningesag, og at hendes klient fortsat nægter sig skyldig. Den sigtede 37-årige mand har siddet varetægtsfængslet siden den 10. februar, hvor han blev anholdt i sagen. Anklageskriftet i sagen er endnu ikke blevet fremlagt.
Mia-sagen ser ud til at komme for retten til sommer.